ელიზაბეთ ბენეტი

მინი
ელიზაბეთ ბენეტი — ჯეინ ოსტინის 1813 წლის რომანის,  სიამაყე და მცდარი აზრი, მთავარი პერსონაჟი. მეგობრები და ოჯახის წევრები მას ხშირად მოიხსენიებენ, როგორც ელიზას ან ლიზის. ელიზაბეთი არის ხუთშვილიანი ოჯახის მეორე შვილი. მიუხედავად იმისა, რომ იმდროინდელი გარემოებები და გარემო აიძულებს მას, ეძებოს სარფიანი ქორწინება, ელიზაბეთი უარს ამბობს ამაზე.

ელიზაბეთი ითვლება ოსტინის საუკეთესო და მომხიბვლელ გმირად.William Dean Howells 2009, p. 48  ის ბრიტანული ლიტერატურის ერთ-ერთ საყვარელი და გამორჩეული პერსონაჟია მისი კომპლექსურობის გამო. თავად ოსტინმა აღწერა ელიზაბეთი, როგორც „ბეჭდვით სიტყვაში გამოჩენილი ყველაზე მომხიბვლელი არსება“.Wright, Andrew H. "Elizabeth Bennet." Elizabeth Bennet (introduction by Harold Bloom). Broomall: Chelsea House Publishers , 2004. 37–38. Google Book Search. Web. 22 October 2011.

ხასიათი
ელიზაბეთ ბენეტი ხუთი ლონგბორნელი დიდან ერთ-ერთია. მათი საცხოვრებელი ინგლისში, ჰერდფორშირში, სოფელ მერიტონის ახლოს მდებარეობს. გოგონა 20 წლისაა.Pride and Prejudice. Chapter 29. ელიზაბეთი აღწერილია, როგორც ჭკვიანი ახალგაზრდა ქალი, `მხიარული, ხალისიანი, რომელსაც ხიბლავს ყველაფერი სასაცილო“. ის თამამი და კადნიერიცაა ხშირად, თუმცა შეურაცხმყოფელი არ არის. რომანის დასაწყისში ელიზაბეთი წარმოდგენილია ამაყ, გონებამახვილ და დაკვირვებულ პერსონაჟად.
მართალია, მისტერ ბენეტი მიწათმფლობელია, მაგრამ ქალიშვილებს არ შეუძლიათ მემკვიდრეობის მიღება, რადგან მამული მამრობითი ხაზით გადადის. მამის გარდაცვალების შემდეგ ლონგბორნის მამული მემკვიდრეობით ბიძაშვილს, უახლოეს მამრობით ნათესავს, მისტერ უილიამ კოლინსს უნდა გადაეცეს, რომელიც სასულიერო პირია ლედი კეთრინ დე ბურგის კუთვნილ როზინგსის მამულში, კენტში. სწორედ ეს გარემოება აფიქრებინებს მისის ბენეტს, ქალიშვილები მდიდარ მამაკაცებზე გაათხოვოს.

ელიზაბეთი არის მამის საყვარელი შვილი, ის დებზე უფრო სხარტი გონებისად მიაჩნია. ამის საპირისპიროდ, ყველაზე ნაკლებად ეძვირფასება დედას, განსაკუთრებით მას შემდეგ, რაც ელიზაბეთი მისტერ კოლინსს ქორწინებაზე უარს ეტყვის. ელიზაბეთი ხშირად დარდობს და რცხვენია თავისი დედის და სამი უმცროსი დის უზრდელობისა და სისულელის.

სამეზობლოში ელიზაბეთი ითვლება ლამაზმანად, ლამაზთვალება და მომხიბვლელ ახალგაზრდა ქალად, რომელმაც პირველი შეხედვისთანავე მიიპყრო მისტერ დარსის ყურადღება. დარსის მოგვიანებით უფრო მეტად იზიდავს მისი მომხიბლავი აღნაგობა, ხალისიანობა, მანერები, მისი პიროვნება და ცოცხალი გონება, და საბოლოოდ მას მიიჩნევს „ერთ-ერთ ულამაზეს ქალად“ თავის ნაცნობებს შორის.

მიმოხილვა
აზრთა სხვადასხვაობა პერსონაჟის შესახებ
თავიდანვე, ამ პერსონაჟის შესახებ მოსაზრებები ორად იყო გაყოფილი. ან იზაბელა მილბანკმა რომანს ბრწყინვალე შეფასება მისცა, ხოლო მერი რასელ მიტფორდი აკრიტიკებდა ელიზაბეთის უგემოვნობას. In a letter to Sir William Elford dated 20 December 1814. თანამედროვე მკვლევრებს შორისაც არაერთგვაროვანი მოსაზრებებია პერსონაჟის მიმართ გავრცელებული: მათ, ერთი მხრივ, აღაფრთოვენებთ ელიზაბეთის სიცოცხლისუნარიანობა, მეორე მხრივ კი, გული სწყდებათ, როდესაც აკვირდებიან, რომ ქალიშვილი განზრახ თრგუნავს თავის ენერგიას  და ემორჩილება, თუნდაც გარეგნულად, მამაკაცის ავტორიტეტს.Lydia Martin 2007 , p. 201.  

სქოლიო

კატეგორია:გამოგონილი საზოგადოებრივი ელიტის წარმომადგენლები
კატეგორია:ქალი პერსონაჟები ლიტერატურაში